ΚΑΝΟΝΙΣΜΌΣ (ΕΚ) αριθ. 1259/2004 ΤΗΣ ΕΠΙΤΡΟΠΉΣ της 8ης Ιουλίου 2004 σχετικά με τη μόνιμη έγκριση ορισμένων πρόσθετων υλών ήδη εγκεκριμένων σε ζωοτροφές (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στη διατροφή των ζώων (1), όπως τροποποιήθηκε τελευταία από τον κανονισμό (ΕΚ) αριθ. 1756/2002 (2), και ιδίως το άρθρο 3 και το άρθρο 9δ παράγραφος 1, Εκτιμώντας τα ακόλουθα: (1) Σύμφωνα με την οδηγία 70/524/ΕΟΚ, καμία πρόσθετη ύλη δεν μπορεί να τεθεί σε κυκλοφορία εάν δεν έχει χορηγηθεί σχετική κοινοτική έγκριση. (2) Στην περίπτωση των πρόσθετων υλών που αναφέρονται στο μέρος II του παραρτήματος Γ της οδηγίας 70/524/ΕΟΚ, στο οποίο περιλαμβάνονται μικροοργανισμοί και ένζυμα, απεριόριστη έγκριση ήδη εγκεκριμένης πρόσθετης ύλης μπορεί να χορηγηθεί εφόσον πληρούνται οι όροι του άρθρου 3 στοιχείο α). (3) Η χρήση του παρασκευάσματος μικροοργανισμών Enterococcus faecium (DSM 10663/NCIMB 10415) εγκρίθηκε προσωρινά για πρώτη φορά για κοτόπουλα προς πάχυνση από τον κανονισμό (ΕΚ) αριθ. 1636/1999 της Επιτροπής (3). (4) Υποβλήθηκαν νέα στοιχεία για την υποστήριξη της αίτησης σχετικά με την απεριόριστη έγκριση αυτού του μικροοργανισμού. (5) Από την αξιολόγηση της αίτησης αυτής για έγκριση που υποβλήθηκε σχετικά με τον εν λόγω μικροοργανισμό, προκύπτει ότι πληρούνται οι όροι που καθορίζει η οδηγία 70/524/ΕΟΚ για απεριόριστη έγκριση. (6) Κατά συνέπεια, η χρήση αυτού του μικροοργανισμού σε κοτόπουλα προς πάχυνση, που ορίζεται στο παράρτημα Ι, μπορεί να επιτραπεί χωρίς χρονικό περιορισμό. (7) Η χρήση του παρασκευάσματος ενζύμων endo-1,4-beta-glucanase, endo-1,3(4)-beta-glucanase και endo-1,4-beta-xylanase που παράγονται από Trichoderma longibrachiatum (ATCC 74 252) είχε εγκριθεί προσωρινά, για πρώτη φορά, για κοτόπουλα προς πάχυνση σε υγρή μορφή με τον κανονισμό (ΕΚ) αριθ. 1436/1998 της Επιτροπής (4), και σε κοκκώδη μορφή με τον κανονισμό (ΕΚ) αριθ. 937/2001 της Επιτροπής (5). (8) Η χρήση του παρασκευάσματος ενζύμων endo-1,3(4)-beta-glucanase που παράγονται από Aspergillus aculeatus (CBS 589.94) είχε εγκριθεί προσωρινά, για πρώτη φορά, για κοτόπουλα προς πάχυνση με τον κανονισμό (ΕΚ) αριθ. 654/2000 της Επιτροπής (6). (9) Η χρήση του παρασκευάσματος ενζύμων endo-1,3(4)-beta-glucanase και endo-1,4-beta-xylanase που παράγονται από Penicillium funiculosum (IMI SD 101) είχε εγκριθεί προσωρινά, για πρώτη φορά, για κοτόπουλα προς πάχυνση με τον κανονισμό (ΕΚ) αριθ. 866/1999 της Επιτροπής (7). (10) Η χρήση του παρασκευάσματος ενζύμων endo-1,4-beta-xylanase που παράγονται από Aspergillus niger (CBS 520.94) είχε εγκριθεί προσωρινά, για πρώτη φορά, για κοτόπουλα προς πάχυνση με τον κανονισμό (ΕΚ) αριθ. 1436/1998 της Επιτροπής (8). (11) Η χρήση του παρασκευάσματος ενζύμων endo-1,4-beta-xylanase που παράγονται από Bacillus subtilis (LMG-S 15136) είχε εγκριθεί προσωρινά, για πρώτη φορά, για κοτόπουλα προς πάχυνση σε στερεά μορφή με τον κανονισμό (ΕΚ) αριθ. 1353/2000 της Επιτροπής (9) και σε υγρή μορφή με τον κανονισμό (ΕΚ) αριθ. 2188/2002 της Επιτροπής (10). (12) Υποβλήθηκαν νέα στοιχεία για την υποστήριξη της αίτησης σχετικά με την απεριόριστη έγκριση για καθένα από αυτά τα παρασκευάσματα ενζύμων. (13) Από την αξιολόγηση των αιτήσεων για έγκριση που υποβλήθηκαν σχετικά με καθένα από αυτά τα παρασκευάσματα ενζύμων, προκύπτει ότι πληρούνται οι όροι που καθορίζει η οδηγία 70/524/ΕΟΚ για απεριόριστη έγκριση. (14) Κατά συνέπεια, η χρήση αυτών των παρασκευασμάτων ενζύμων σε κοτόπουλα προς πάχυνση, υπό τις προϋποθέσεις που αναφέρονται στα παραρτήματα II, III, IV, V και VI, μπορεί να επιτραπεί απεριόριστα. (15) Από την αξιολόγηση των αιτήσεων αυτών διαπιστώνεται ότι πρέπει να απαιτηθούν συγκεκριμένες διαδικασίες για την προστασία των εργαζομένων από την έκθεση στις πρόσθετες ύλες που αναφέρονται στα παραρτήματα. Η προστασία αυτή πρέπει να εξασφαλίζεται με την εφαρμογή της οδηγίας 89/391/EΟΚ του Συμβουλίου, της 12ης Ιουνίου 1989, σχετικά με την εφαρμογή μέτρων για την προώθηση της βελτίωσης της ασφάλειας και της υγείας των εργαζομένων κατά την εργασία (11), όπως τροποποιήθηκε από τον κανονισμό (ΕΚ) αριθ. 1882/2003 του Ευρωπαϊκού Κοινοβουλίου και του Συμβουλίου (12). (16) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ Άρθρο 1 Το παρασκεύασμα που ανήκει στην ομάδα «μικροοργανισμοί» όπως ορίζεται στο παράρτημα Ι εγκρίνεται για χρήση ως πρόσθετη ύλη στη διατροφή των ζώων υπό τους όρους που προβλέπονται στο παράρτημα. Άρθρο 2 Τα παρασκευάσματα που ανήκουν στην ομάδα των «ενζύμων» και απαριθμούνται στα παραρτήματα II, III, IV, V και VI εγκρίνονται για χρήση ως πρόσθετες ύλες στη διατροφή των ζώων υπό τους όρους που καθορίζονται στα εν λόγω παραρτήματα. Άρθρο 3 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Ιουλίου 2004.

[Source: multi_eurlex | Tokens: 4376]